**Դինո Բուցատի Տրավերսո** (իտալ.՝ Dino Buzzati Traverso, հոկտեմբերի 16, 1906(1906-10-16)[…], Բելունո, Վենետո, Իտալիա - հունվարի 28, 1972(1972-01-28)[…], Միլան, Իտալիա), իտալացի գրող, նովելիստ, նկարիչ, բանաստեղծ, լրագրող։ Նրա համաշխարհային համբավը հիմնականում կապված է «Թաթարական տափաստան» վեպի հետ։ Նաև հայտնի է իր պատմվածքների ժողովածուներով։

Կենսագրություն
--------------

Բուցատին ծնվել է Սան Պելեգրինոյի Բելունո քաղաքում, իր ընտանիքի անդամների ծննդավայրում` Վիլլա գյուղում։ Բուցատիի մայրը մասնագիտությամբ անասնաբույժ էր, իսկ հայրը միջազգային իրավունքի պրոֆեսոր էր։ Բուցատին իր ծնողների չորս երեխաներից երկրորդն էր։ Նրա եղբայրներից մեկը իտալացի հայտնի բժիշկ Ադրիանո Բուցատի-Տրավերսոն էր։ 1924 թվականին ընդունվել է Միլանի համալսարանի իրավաբանական ֆակուլտետ, որտեղ ժամանակին դասավանդել է նրա հայրը։ Երբ նա ավարտել է իրավաբանական կրթությունը, 22 տարեկանում նրան վարձել է միլանյան «Կորիերե դելլա սերա» թերթը, որտեղ նա աշխատել է մինչ իր մահը։ Աշխատանքային գործունեությունը նա սկսել է ուղղիչ հիմնարկների դեպարտամենտում, այնուհետև աշխատել է որպես լրագրող, հատուկ թղթակից, էսսեիստ, խմբագիր և գեղարվեստական քննադատ։ Հաճախ ասում են, որ լրագրողական անցյալը որոշում է նրա ստեղծագործությունը՝ նույնիսկ ամենաֆանտաստիկ պատմվածքներին հաղորդելով լուսապսակ ռեալիզմի ոգի։

Երկրորդ համաշխարհային պատերազմի ընթացքում Բուցատին ծառայել է Աֆրիկայում որպես լրագրող։ Պատերազմի ավարտից հետո «Թաթարական տափաստան» գիրքը լույս է տեսել Իտալիայում և արագորեն հեղինակին բերել է մեծ համբավ։ Նա ամուսնացել է Ալմերինա Անտոնիասի հետ 1966 թ. որը հիշատակվում է «Սերը» ստեղծագործության մեջ։ Բուցատին մահացել է 1972 թ. քաղցկեղից։

Գրական գործունեություն
----------------------

Բուցատին գրական գործունեությունը սկսել է 1933 թվականին։ Նրա գեղարվեստական ստեղծագործությունների թվում են հինգ վեպեր, լիբրետոներ, պատմվածքների և բանաստեղծությունների բազմաթիվ ժողովածուներ։ Նրա լիբրետոների թվում են Լուչանո Շայիի չորս օպերաները, ինչպես նաև Ջուլիո Վիոցցիի «Ջակկա դանատա» օպերան։

Նա գրել է «Սիցիլիայում արջերի հայտնի ներխուժումը» մանկական գիրքը։ Լեմոնի Սնիկետը գրել է անգլերեն հրատարակության նախաբանը և ընթերցողի ուղեցույցը։

Նրա ամենահայտնի՝ «Թաթարական տափաստան» վեպը, պատմում է ռազմական ֆորպոստի մասին, որը սպասում է թաթարական արշավանքին։ Իր տրամադրությամբ և եզրակացություններով նրա աշխատանքները համեմատվում են էքզիստենցիալիստական գրողների աշխատանքների հետ, մասնավորապես Ալբեր Կամյուի «Սիզիփոսի առասպելի» հետ։

Նրա ստեղծագործությունները կախարդական ռեալիզմի, սոցիալական օտարման և երևակայություններով անսանձ տեխնիկական առաջընթացի մասին են։ Նրա «Սեսանտա ռակոնտի» պատմվածքների ժողովածուն, որը Ստրեգի մրցանակ է ստացել 1958 թվականին, պարունակում է գիտական ֆանտաստիկայի, ֆանտազիայի և սարսափների տարրեր։

Նրա աշխատանքները բարձր են գնահատվում Ֆրանսիայում, բայց համեմատաբար քիչ հայտնի են Անգլիայում։

Ծանուցումներ
------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Dino Buzzati (նիդերլ.)
3. 1 2 3 4  Encyclopædia Britannica
4. 1 2 3 4  Archivio Storico Ricordi — 1808.
5. 1 2  Գերմանիայի ազգային գրադարանի կատալոգ (գերմ.)

* Giuseppe Leone, "Dino Buzzati e le grandi "costruzioni" letterarie – La "fortezza di Bastiani" non è "Il castello" di Kafka", Il Punto Stampa, Lecco, Italy, April 1997.
* Luis Montiel (2010), "Una meditatio mortis contemporánea. La reflexión de Dino Buzzati sobre la caducidad de la vida humana". Medicina e historia, 2/2010, 1–15.

Արտաքին հղումներ
----------------

* Dino Buzzati's official website
* Biography on IMDb
* Դինո ԲՈՒՑԱՏԻ / ԲԺՇԿԻ՞ ՄՈՏ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · MusicBrainz · Internet Speculative Fiction Database · RKDartists · Find A Grave |
|  |
| Բառարաններ և հանրագիտարաններ | Բրիտանիկա · Բրոքհաուս · Իտալացիների կենսագրական բառարան · Մեծ կատալոնական · Մեծ նորվեգական · Treccani · Universalis |
|  |
| 

|  Չափորոշչային վերահսկողություն |
| --- |
|  |
| BAV: ADV12486087, ADV10000367 · BIBSYS: 90096120 · BNC: a10844211 · BNE: XX1164506 · BNF: 11894679f · CALIS: n2004349442 · CiNii: DA03655174 · EGAXA: vtls000903590 · GND: 118518178 · ICCU: CFIV007701 · ISNI: 0000000121251018 · LCCN: n79100777 · LNB: 000026948 · NDL: 00435006 · NLC: 000176060 · NKC: jn19990001257 · NLA: 35684497 · NLG: 64155 · NLP: a0000002385321 · NSK: 000050079 · NTA: 068372213 · NUKAT: n96220043 · PTBNP: 39355 · РГБ: 000017392, 000017393 · LIBRIS: 179807 · SUDOC: 026760657 · VIAF: 27061960, 4967154741649153110003 · ULAN: 500337959 · WorldCat VIAF: 27061960, 4967154741649153110003 |

 |

 |